Ելենա Բերեժնայա

Ելենա Վիկտորովնա Բերեժնայա (, ), ռուս գեղասահորդուհի (զույգով), Ռուսաստանի սպորտի վաստակավոր վարպետ (2000 թ.), Օլիմպիական խաղերի չեմպիոն (2002 թ.)։ 2016 թվականի մայիսի 11-ին ստացել է Ռուսաստանի Դաշնության Պետական դումայի պատգամավորական մանդատ Միասնական Ռուսաստան կուսակցության Ստավրոպոլի մարզային խմբի կողմից։

Կենսագրություն
Ելենա Բերեժնայան ծնվել է 1977 թվականի հոկտեմբերի 11-ին Նևիննոմիսկում։ 1993 թվականից ելույթ է ունեցել Օլեգ Շլյախովի հետ Լատվիայի դրոշի ներքո։ 1996 թվականին պտույտի կատարման փորձի ժամանակ զուգընկերը չմուշկով խփել է Ելենա Բերեժնայայի գլխին. կոտրվել է մարզուհու քունքոսկրը, բեկորները վնասել են ուղեղի կեղևը։ Ելենա Բերեժնայան երկու անգամ վիրահատվել է, ինչից հետո նորից սովորել է ոչ միայն քայլել, այլև խոսել և կարդալ։ Նա նորից սահել է սովորել Անտոն Սիխարուլիձեի հետ, ով աջակցել է նրան հետվիրահատական ողջ ժամանակահատվածում։

1996 թվականից Ելենա Բերեժնայան ելույթ է ունեցել Անտոն Սիխարուլիձեի հետ։ Մարզվել է Թամարա Մոսկվինայի մոտ և հանդես է եկել Սանկտ Պետերբուրգի «Դինամոյում»։

2002 թվականից մինչև 2006 թվականն Անտոն Սիխարուլիձեի հետ շրջագայել է ԱՄՆ-ում «Stars on Ice» շոուով։ Պայմանագրի ժամկետի ավարտից հետո երկուսն էլ վերադարձել են Սանկտ Պետերբուրգ։

2006 թվականին Ելենա Բերեժնայան մասնակցել է Ռուսաստանի Առաջին ալիքի «Աստղերը սառույցի վրա» հեռուստանախագծին, որտեղ ելույթ է ունեցել դերասան Ալեքսանդր Նոսիկի հետ։ 2008 թվականին մասնակցել է РТР հեռուստաալիքի «Աստղային սառույց» նախագծին, որտեղ նրա զույգը եղել է երգիչ Դիմա Բիլանը։

Երբ Անտոն Սիխարուլիձեն վերջնականապես վճռել է ավարտել ելույթները, Ելենա Բերեժնայան, մնալով առանց զույգի, փորձել է գեղասահքի մասնագիատական շոուներում ելույթ ունենալ առանձին։

2009 թվականին մասնակցել է Առաջին ալիքի «Սառցե դարաշրջան» շոուի երրորդ եթերաշրջանին, որտեղ նրա զույգը եղել է Միխայիլ Գալուստյանը։ 2010 թվականին մասնակցել է Առաջին ալիքի «Սառույց և կրակ» շոուին Իգոր Ուգոլնիկովի հետ, իսկ 2011 թվականին՝ կանադական «Battle of the Blades» հեռուստաշոուին հոկեյիստ Կյորտիս Լեշիշինի հետ։

2007-2011 թվականներին Ելենա Բերեժնայան եղել է Ստավրոպոլի երկրամասի դումայի պատգամավոր «Արդար Ռուսաստան» կուսակցության կողմից մշտական հիմունքներով, նախագահել է Դումայի ֆիզկուլտուրայի, սպորտի ու երիտասարդության հարցերի հանձնաժողովը։

2012-2016 թվականներին Ելենա Բերեժնայան եղել է Սանկտ Պետերբուրգի Սառցային պետական թատրոնի գեղարվեստական ղեկավարը։

2016 թվականի մայիսի 11-ին Ելենա Բերեժնայան ստացել է Ռուսաստանի Դաշնության Պետական դումայի պատգամավորի մանդատ Ստավրոպոլի մարզային խմբի կողմից, որտեղ 2011 թվականի ընտրությունների ժամանակ եղել է վերջին՝ իններորդ համարը «Միասնական Ռուսաստան» կուսակցության ցուցակում։ Մանդատը նա ստացել է այն բանից հետո, երբ իր պատգամավորական մանդատից հրաժարվել է Յուրի Էմը։

Անձնական կյանք 
2007 թվականի Հոկտեմբերի 7-ին Ելենա Բերեժնայան անգլիացի գեղասահորդ Ստիվեն Կազինսից որդի է ունեցել, որին կոչել են Տրիստան։

2009 թվականի հունիսի 21-ին ծնվել է նրանց դուստրը՝ Սոֆյա-Դիանան։
 
2012 թվականին զույգը բաժանվել է։

Պետական պարգևներ 
 Պատվո շքանշանի ասպետ (2003 թ.) — ֆիզկուլտուրայի ու սպորտի զարգացման գործում ունեցած մեծ ներդրման, 2002 թվականին Սոլթ Լեյքի Սիթիում XIX Օլիմպիական խաղերում ունեցած մարզական բարձր ձեռքբերումների համար,
 Բարեկամության շքանշան (1998 թ.) — սպորտում ունեցած ակնառու ձեռքբերումների, արիության ու հերոսության համար, որ ցուցաբերել է 1998 թվականի XVIII Ձմեռային օլիմպիական խաղերում։

Մարզական ձեռքբերումներ

Արդյունքներ հօգուտ Ռուսաստանի 
(Ա. Սիխարուլիձեի հետ)

WD = հանվել են մրցույթից, DQ = որակազրկվել են խթանիչի պատճառով

Արդյունքներ հօգուտ Լատվիայի 
(Օ. Շլյախովի հետ)

Ծանոթագրություններ

Արտաքին հղումներ 
 Ե. Բերեժնայան և Ա. Սիխարուլիձեն Չմշկորդների միջազգային միության պաշտոնական կայքում
 Ելենա Բերեժնայայի պաշտոնական կայքն ու բլոգը
 Ելենա Բերեժնայա – Անտոն Սիխարուլիձե զույգի ոչ պաշտոնական կայքը

Ռուս գեղասահորդներ
Ռուս օլիմպիական չեմպիոններ‎
Ռուսաստանի սպորտի վաստակավոր վարպետներ
Բարեկամության շքանշանի ասպետներ (Ռուսաստան)
«Միասնական Ռուսաստան» կուսակցության անդամներ
Ռուս կին քաղաքական գործիչներ